oc fr af pt de en nl fr nb sv eo hbs_lat fr en oc nds af nl nl af af nl nl af nl nl nl nl ml nl nl fr nl en fr en nl fr de nl fi en fi fr en en nl nl nl nl af af af af af nl de nl nds en af fr en nl nl nl nl nl nl nl nl af nl nl nl af nl oc nds af nl nl nl af nl et et af af af nl af fi af nl en sv af nl en en af nl en en nl fr fr nl nl nl nl af nl de nl af da nl nb fr af nl af de de nl en nl af en af af fr af af it af af da nl pt nl nl af de en en nl it nl fr sco nl wa de nb de nb nl nl nl nl nl sv nl fi nl en nl nl af nl oc nds af nl nl nl af nl et et af af af nl af fi af nl en sv af nl en en af nl en en nl fr fr nl nl nl nl af nl de nl af da nl nb nl nl sv af nl nl nl sv af ur nl nl en en af nl nl en en sv sv af fr nl fr af nl nb nl en en sv nl nl it pt de eo nl nl de en nl fr nl hbs_lat
Swem bruis in die Menlo-bloed van elkeen van ons swemmers. Toewyding, deursettingsvermoë en ‘n onblusbare spangees, sorg dat Die Hoërskool Menlopark jaarliks die A-bond swemafdeling vir gemengde skole wen. Gemotiveerde en gefokusde swemmers volg in die voetspore van vorige generasies legendariese Menlo-swemmers  wat almal gebind word deur die wete dat harde werk en groot drome die boublokke vir sukses is. Die Hoërskool Menlopark het ‘n tradisie van swemsuksesse binne die veilige  netwerk van ‘n swemgesin waar almal mekaar aanmoedig en ondersteun en saamtoer van swembad tot swembad oor skool, stads- en provinsiale grense heen.
Menlo-swem spog met ‘n 50-meter olimpiesestandaard verhitte swembad met splinternuwe baantoue en wegspringblokke wat agt bane van mekaar skei; dit bied aan ons swemmers die geleentheid om in ‘n swembad van Olimpiesestandaard in galas van hoogstaande gehalte mee te ding. Omdat die swembad verhit is, kan Menlo-swemmers dus regdeur die jaar aan die oefen bly om topprestasies te bereik.
Die terrein om die swembad het grasperke, skadu en sitplekke vir swemmers en ondersteuners.
Die Menlo-swemmers het ook toegang tot nuutopgegradeerde kleedkamers vir seuns en dogters.
Menlo-swem spog met drie spanne: ‘n A-span, B-span en  C-span wat elk in onderskeie interskole ligas deelneem.
Die A-span neem in die A-liga deel waarin ons tans die wenners in die Gemengde Skole-kategorie, seuns-afdeling en dogtersafdeling is.
Die voorseisoen se voorbereiding begin in Augustus maar te danke aan ons verhitte swembad is daar swemoefeninge reg deur die jaar.
Aan die begin van die swemseisoen word daar in ligaverband aan ‘n aflosgala-reeks  deelgeneem om blootstelling aan meer formele galas te gee volgens FINA-reëls en regulasies. Die Uitnodigingsgala aan die einde van elke jaar bied ‘n wonderlike geleentheid aan ons swemmers om mee te ding met top swemskole van regoor die land.
Die Lentegala, waar voornemende graad 8-swemmers saam met die res van die skool kan kom swem, is ‘n pretgevulde dag.
Players bied drie swemoefensessies per week aan vir skoolswemmers. Menlopark-leerlinge wat graag op klubvlak wil kompeteer, het die voordeel om teen 25% afslag aan te sluit by Players swemklub en kan elke dag op die skoolterrein professionele afrigting ontvang. Players bied ook Sportbeurse aan vir toegewyde swemmers. Met hierdie vennootskap bied Menlo-swem alles aan enige swemmer. Swemmers kan ook by ander klubs afrigting kry en steeds vir die swemspan swem.
Jonathan v d Merwe
Menlo-swem beskik oor hoogs gespesialiseerde en gemotiveerde afrigters en personeel, asook ‘n toegewyde ouerkomitee, onder leiding van mnr.  Phillip Erasmus– swem organiseerder en adjunkhoof, mnr Harm van Hesdingen.
By Menlo-swem fokus ons daarop om die hoogste vlak te bereik deur talente te kweek en te ontwikkel. Ons mededingende en talentvolle A-, B- en C-spanne is ‘n bewys van die diepte en die dryfkrag waarna ons strewe. Daar word baie aandag gegee aan die motivering van swemmers om hulle in te lig asook trots en swemgereed te maak en dit het die afgelope seisoen vir uitstekende en toegewyde, gelukkige swemmers gesorg.
Gedurende die piek swemseisoen, geniet die Menlopark-swemspan afrigting deur spesialisafrigters.
Deel van Menlo-swem se sukses kan toegeskryf word aan ‘n absolute spangees wat deur spanbousessies lewendig gehou word. Motiveringsgeleenthede saam met Henning Gericke en Olimpiese medaljewenners soos  Ryk Neethling, Cameron van der Burgh en Gerhard Zandberg is reeds tradisie. Hierdie tipe spanbou is waardevol vir Menlo-swemmers en het ten doel om elkeen deel van die kultuur van Menlo-Swem te maak.
Die interhoërgalas is die belangrikste dae op die Menlo-swemkalender en dit is vir ons belangrik om voor dié groot dae as ‘n span bymekaar te kom. Ons ontmoet vir ‘n vroeë aandete en geniet ‘n opwindende aand vol entoesiasme en 'n heerlike warm samesyn.
Al die swemmers en hulle gesinne word uitgenooi na ‘n aand waar daar aan hulle erkenning gegee word vir hulle deelname gedurende die swemseisoen en ook vir hulle prestasies tydens die seisoen. Trofeë, sertifikate, en medaljes word vir verskeie prestasies toegeken en almal gaan met ‘n glimlag huistoe.
Menlopark algehele wenners van A-liga Interhoër 6de agtereenvolgende jaar
Dogters wen  A-liga Interhoër  weer in sedert 2011
Senior Victrix Ludorum – Marcé Loubser
Seuns wen A-liga Interhoër eerste maal in 26 jaar
Junior en senior Victor Ludorum (Ruben Smit en Bryan Gray)
2012- wenners van die Gauteng Top Schools Gala
Menlopark B-span  - algeheel derde by B-liga Interhoër
Provinsiale en nasionale kampioenskappe
Elke jaar om en by 20 swemmers wat aan SSA Vlak 3 Nasionale kampioenskappe deelneem en verskeie medaljes verwerf en kwalifiseer vir Junior en Senior Nasionale kampioenskappe.
Verskeie swemmers wat aan SSA Vlak 2 Nasionale kampioenskappe deelneem
Vier swemmers wat by nasionale oopwater swem kampioenskappe deelneem en onder eerste 10 in ouderdomsgroep eindig
Rita Naude verteenwoordig SA in 2013 en 2014 by BHP vyf nasies swem kampioenskappe in Australie
Intern het ons ook twee besondere gala’s wat besoekers van heinde en ver lok:
Lentegala: ‘n gala vir laerskoolswemmers
Uitnodigingsgala:  ‘n interprovinsiale gala waar skole vanuit die hele Suid-Afrika kom deelneem in ons eie 50m Olimpiesestandaard swembad: Paarl Gimnasium, Potch Gimnasium, Oranje Meisies, Penryn College, Durban Girls, St Andrews asook AHMP, AHS, Pretoria Boys’ High School en Hoërskole Waterkloof en  Garsfontein
Kliek hier vir die programme vir alle Kwartaal 1-galas
Virtuele toer: Olimpiese 50m-swembad
Kliek hier vir ons 50m-olimpiesestandaard verhitte swembad:
Ons Nuusbrief - Menlo-Insig
Kopiereg Die Hoërskool Menlopark © 2018 | Alle regte voorbehou
Menlo-Mense in die klasse
Kleure & Erekleure vir Kuns
Cuisine le Parc - Restaurant